Diari Oficial de la Generalitat Valenciana


Sumari del DOGV 1718, del 06-02-1992 (1992/823886)

ORDRE de 23 de gener de 1992, de la Conselleria de Cultura, Educació i Ciència, per la qual convoca proves selectives per a l'ingrès en el cos de professors especials de conservatoris de música, declamació i Escola-Superior de Cant, integrat per la Llei Orgànica 1/1990, d'octubre, d'Ordenació General del Sistema Educatiu, en el cos de catedràtics de música i arts escèniques .
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1718

Data del DOGV
:   06-02-1992

Secció del DOGV
:   AUTORITATS I PERSONAL

Número del document
:   1992/823886


Data del document
:   23-01-1992

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 23 de gener de 1992, de la Conselleria de Cultura, Educació i Ciència, per la qual convoca proves selectives per a l'ingrés en el cos de professors especials de conservatoris de música, declamació i Escola Superior de Cant, integrat per la Llei Orgànica 1/1990, d'octubre, d'Ordenació General del Sistema Educatiu, en el cos de catedràtics de música i arts escèniques.  
D'acord amb la Resolució de 23 de setembre de 1991, del Conseller de Cultura, Educació i Ciència, per la qual disposa l?execució de la interlocutòria dictada per la segona Sala Contenciosa Administrativa en el recurs promogut per Verónica Baeza García, i a l?empara de l?Ordre del Ministeri d'Educació i Ciència, de 21 de març de 1985, per la qual es convoca, amb caràcter general, concurs-oposició a cossos d'ensenyament no universitari.  
La Conselleria de Cultura, Educació i Ciència, fent ús de les competències que li han estat atribuïdes pel Reial Decret 2093/1983, de 28 de juliol (BOE del 6 d'agost),  
ORDENA:  
Convocar proves selectives en règim de concurs-oposició lliure per a l?ingrés en el cas de professors especials de conservatoris de música, declamació i Escola Superior de Cant, integrat per la Llei Orgànica 1/1990, d'octubre, d'Ordenació General del Sistema Educatiu, en el cas de catedràtics de música i arts escèniques.  
BASES  
1. Normes generals  
1.1. Nombre d e places. El nombre de places convocades és:  
Assignatura Lliure Total  
Ballet clàssic 1 1  
1.2. Sistema selectiu. La selecció dels aspirants es realitzarà mitjançant el sistema de concurs-oposició lliure, el qual constarà de les fases de concurs, oposició i pràctiques.  
2. Condicions que han de complir els aspirants  
2.1. Generals:  
2.1.1. Ser espanyol.  
2.1.2. Haver complit divuit anys. -  
2.1.3. Posseir, conformement a l'article 14 i disposicions transitòries quarta i cinquena del Decret 2618/1966, de 10 de setembre (BOE del 24 d'octubre), i l?Ordre Ministerial de 17 d'octubre de- 1967 (BOE del 30), algun dels títols següents: professor superior, títol professional de l?especialitat corresponent segons el Decret de 15 de juny de 1942 (BOE del 4 de juliol), diploma de capacitat corresponent a plans d'estudis anteriors al de 1942, o estar dispensat en virtut de resolució del Ministeri d'Educació i Ciència del requisit de titulació per tractar-se de personalitat de prestigi notori en la matèria.  
2.1.4. No patir cap malaltia ni defecte físic incompatible amb l?exercici de la docència.  
2.1.5. No trobar-se separat, mitjançant expedient disciplinari, del servei de l'administració de l?estat, institucional, autonòmica o local, ni trobar-se inhabilitat per a l?exercici de les funcions públiques.  
2.2. El compliment de les condicions exigides en l'apartat 2.1 s'entendrà referit a la data d'acabament del termini de presentació de sol·licituds de la convocatòria efectuada per l?Ordre, de 16 d'abril de 1985, d'aquesta Conselleria (DOGV del 23 de maig i BOE del 25 de maig), la qual va finalitzar el dia 24 de juny de 1985.  
2.3. Comunicació oral i comprensió escrita del valencià.  
3. Sol·licituds i pagament de drets  
3.1. Forma. Els qui desitgen participar en aquest concurs-oposició hauran de presentar una instància, per duplicat, d'acord amb el model que trobaran als serveis territorials d'Educació.  
3.2. òrgan al qual s'adreçaran. Les instàncies s'adreçaran a la Direcció General de Règim Econòmic i de Personal de la Conselleria de Cultura, Educació i Ciència i podran presentar-se:  
a) En el registre general dels serveis territorials d'Educació.  
b) En qualsevol centre o dependència dels previstos en l'article 66 de la Llei de Procediment Administratiu, conformement a les condicions assenyalades en aquest precepte.  
c) Si s'opta per presentar la sol·licitud en una oficina de correus, es farà en sobre obert, perquè el funcionari de correus li pose la data i el segell abans de certificar-la.  
Les sol·licituds subscrites pels espanyols a l?estranger es podran cursar, en el termini expressat en el paràgraf següent, a través de les representacions diplomàtiques o consulars espanyoles corresponents, les quals les trametran tot seguit a aquesta Conselleria de Cultura, Educació i Ciència. El pagament dels drets d'examen es farà per transferència bancària als comptes ressenyats en l'apartat 4 d'aquesta base.  
En qualsevol cas, caldrà adjuntar el comprovant a la sol·licitud.  
3.3. Termini de presentació. El termini de presentació de les sol·licituds serà de vint dies naturals, comptadors a partir de l'endemà de la publicació d'aquesta convocatòria en el BOE o en el DOGV.  
3.4. Import i pagament dels drets. Els drets d'examen seran de 3.410 PTA, i hauran de ser ingressats en els comptes següents:  
Servei Territorial de Culturai Educació de València, drets oposicions.  
Caixa d'Estalvis de València. Urbana Sorolla-València, núm. 5412966263.  
Servei Territorial de Cultura i Educació d'Alacant, drets oposicions.  
Caixa d'Estalvis del Mediterrani. Oficina 0179-Alacant, núm. 640004.  
Servei Territorial de Cultura i Educació de Castelló, drets oposiciong.   
Caixa d'Estalvis de València. Urbana núm. 5. Avda. de la Mar, 23-Castelló, núm. 9463382462.  
En la sol·licitud haurà de figurar el segell de l?entitat bancària on s'efectue l?ingrés, el qual acreditarà el pagament dels drets, i la falta d'aquest determinarà l?exclusió de l'aspirant. Les despeses de transferència seran a càrrec de l?interessat.  
En cap cas la presentació i el pagament a les esmentades entitats bancàries comportarà la substitució del tràmit de presentació en temps i forma de la sol·licitud davant l?òrgan que figura en l'apartat 2 d'aquesta base.  
3.5. Defectes en les sol·licituds. Si alguna de les instàncies té cap defecte es requerirà a l?interessat per tal que, conformement al que disposa l'article 71 de la Llei de Procediment Administratiu, en un termini de deu dies, esmene el defecte o presente els documents preceptius, amb la notificació que si no ho fa així, s'arxivarà la instància sense més tràmit. 3.6. Errors de les sol·licituds. Els errors de fet que s'hi detecten podran esmenar-se en qualsevol moment, d'ofici o a instància de l?interessat.  
4. Admissió d'aspirants  
4. l. Llista provisional. transcorregut el termini de presentació d'instàncies, i en el termini màxim d'un mes, la Conselleria de Cultura, Educació i Ciència farà pública la llista provisional d'admesos i exclosos, en el DOGV. En aquesta llista haurà de figurar el nom, cognoms, i document nacional d'identitat.  
4.2. Els aspirants exclosos disposaran d'un termini de deu dies, comptadors a partir de l'endemà de la publicació de les llistes provisionals per tal de poder esmenar el defecte que n'haja motivat l'exclusió. Les reclamacions es presentaran davant la Direcció General de Règim Econòmic i de Personal, d'acord amb el que disposen els articles 71 i 121 de la Llei de Procediment Administratiu.  
4.3. Les reclamacions presentades seran acceptades o rebutjades per resolució expressa publicada en els mateixos llocs on es féu la publicitat de les llistes anterior d'admesos i exclosos.  
4.4. Contra la resolució esmentada els interessats podran interposar recurs de reposició davant el conseller de Cultura, Educació i Ciència, en el termini de quinze dies a partir de la publicació, segons que disposa l'article 122 de l'esmentada Llei de Procediment Administratiu.  
L'escrit d'esmena de defectes es considerarà recurs de reposició, si l'aspirant és definitivament exclòs de la realització, dels exercicis.  
4.5. Els drets d'examen seran reintegrats d'ofici als aspirants que siguen exclosos definitivament de la realització de les proves selectives.  
5. Designació, composició i actuació del tribunal en les fases de concurs i oposició  
5.1. Tribunal qualificador. Publicada la primera llista d'admesos i exclosos, la Conselleria de Cultura, Educació i Ciència, en el termini d'un mes, nomenarà el tribunal que haurà de jutjar les fases del concurs i oposició i farà pública la composició en el DOGV. Es podran nomenar tots els tribunals que es consideren necessaris.  
5.2. Composició del tribunal. El tribunal estarà constituït, d'acord amb el que determina el Reial Decret 2223/1984, de 19 de desembre, per funcionaris en actiu de qualsevol dels cossos de la funció pública docent i del cos d'inspectors al servei de l'administració educativa.  
La titulació dels membres del tribunal serà igual o superior a l?exigida per a l?ingrés en el cos, les proves d'accés del qual hagen de jutjar.  
El tribunal estarà compost per:  
- Un president, designat per la Conselleria de Cultura, Educació i Ciència.  
- Quatre vocals designats per la Direcció General de Règim Econòmic i de Personal entre catedràtics de la mateixa assignatura.  
5.3. La Conselleria de Cultura, Educació i Ciència es reserva la facultat de nomenar, pel mateix procediment, un tribunal suplent, si així ho considera escaient.  
5.4. Els membres del tribunal s'abstindran d'intervenir si es donen cap de les circumstàncies previstes en l'article 20 de la Llei de Procediment Administratiu; de la mateixa manera, hauran d'abstenir-se d'actuar els membres que hagen realitzat tasques de preparació d'aspirants a proves selectives en els cinc anys anteriors a la publicació d'aquesta convocatòria. I ho hauran de comunicar a la Direcció General de Règim Econòmic i de Personal.  
Així mateix, els aspirants podran recusar els membres del tribunal quan hi concórreguen les circumstàncies previstes en el paràgraf anterior.  
El termini per a sol·licitar la renúncia, manifestar l'abstenció o plantejar la recusació serà de deu dies naturals, a partir de la publicació del nomenament del tribunal en el DOGV.  
5.5. Abans de l'inici del primer exercici, la Direcció General de Règim Econòmic i de Personal publicarà, en el DOGV, la resolució per la qual es nomenaran els nous membres del tribunal que hauran de substituir els que havien perdut la condició per alguna de les causes previstes en l'apartat 4 d'aquesta base.  
5.6. Després de la convocatòria prèvia del president, es constituirà el tribunal amb assistència de la majoria dels membres titulars o suplents.  
En aquesta sessió el tribunal acordarà totes les decisions que fi pertoquen per al correcte procés de les proves selectives.  
5.7. Una vegada constituït el tribunal, per a actuar vàlidament es requerirà la presència de la majoria absoluta dels membres, llevat que hi concórreguen circumstàncies excepcionals, l'apreciació de les quals correspondrà a la Direcció General de Règim Econòmic i de Personal.  
5.8. La Direcció General de Règim Econòmic i de Personal autoritzarà la suplència del president; la dels vocals l'autoritzarà el president que haja d'actuar, tenint en compte que haurà de recaure en el vocal suplent respectiu o, si hi manca, en els que el seguesquen segons l?ordre en què figuren en la disposició que els haja nomenat.  
5.9. Dins de les fases de concurs i oposició, el tribunal resoldrà tots els dubtes que puguen sorgir en l'aplicació d'aquestes normes, i també el que calga fer en els casos no previstos.  
El procediment d'actuació del tribunal s'ajustarà sempre al que disposa la Llei de Procediment Administratiu.  
5.10. El tribunal podrà disposar la incorporació als seus treballs d'assessors especialistes per a les proves corresponents dels exercicis que consideren pertinents. Aquests es limitaran a prestar col·laboració en les seues especialitats tècniques. La designació d'aquests assessors haurà de comptar amb l'autorització prèvia de la Direcció General de Règim Econòmic i de Personal  
5.11. El tribunal qualificador adoptarà les mesures necessàries de manera que els aspirants amb minusvàlues, tinguen les mateixes oportunitats per a la realització dels exercicis que la resta dels participants. En aquest sentit, s'establiran, per a les persones amb minusvàlues que ho sol·liciten en les instàncies, les adaptacions possibles de temps i mitjans per a la seua realització.  
5.12. El president del tribunal prendrà les mesures adequades per tal de garantir que els exercicis de la fase d'oposició, que siguen escrits i no hagen de ser llegits davant el tribunal, siguen corregits sense que es conega la identitat dels aspirants; amb aquesta finalitat s'usaran impressos aprovats per l?Ordre del Ministeri de Presidència del 18 de febrer de 1985 (BOE del 22) o qualsevol altre equivalent, després de l'aprovació prèvia per la Secretaria d'Estat per a l'Administració pública.  
5.13. A l?efecte d'efectuar les comunicacions i per a altres incidències els tribunals tindran la seu a la Conselleria de Cultura, Educació i Ciència, Direcció General de Règim Econòmic i de Personal, a l'Av. de Campanar, núm. 32, València.  
5.14. El tribunal que actue en aquestes proves selectives tindrà la categoria primera, grup A, que assenyala l'article 19 de l?Ordre de 17 de febrer de 1986 (DOGV de 10 de març).  
5.15. En cap cas el tribunal no podrà aprovar ni declarar que ha superat les proves selectives un nombre d'aspirants superior al de places convocades. Qualsevol proposta d'aprovats que contravinga l'establert, serà nul·la de ple dret.  
6. Començament i desenvolupament de les fases de concurs i oposició  
6.1. Amb quinze dies naturals d'antelació, com a mínim, el tribunal anunciarà en el DOGV, la data, l'hora i el lloc on es farà l'acte de presentació dels opositors, i també, el començament del primer exercici, que es farà immediatament després de l'acte de presentació.  
L'ordre d'actuació dels opositors s'iniciarà alfabèticament pel primer de la lletra «M», que resultà del sorteig que la Direcció General de l'Institut Valencià de l'Administració Pública va realitzar per tal de determinar l'actuació dels aspirants de totes les proves selectives que se celebren en 1991.  
En l'acte de presentació, els opositors podran fer valer tots els mèrits que consideren escaients, segons el barem de l'annex I d'aquesta convocatòria,. i els mèrits artístics segons el que determina l'article 29 del Decret 2618/1966, de 10 de setembre (BOE del 24 d'octubre). Es puntuaran únicament els mèrits que es presenten justificats degudament.  
També hauran de lliurar al tribunal una memòria metodològica que desplegarà una programació raonada de l'assignatura, d?acord amb els criteris personals de l?opositor i amb les justificacions tècniques i bibliogràfiques oportunes.  
6.2. Una vegada començades les proves selectives no serà obligatòria la publicació dels anuncis successius de la celebració de les proves restants en el DOGV. Aquests els haurà de fer públics el tribunal, en els locals on s'havien celebrat les proves anteriors, dotze hores, almenys, abans del començament d'aquestes, si es tracta del mateix exercici. Entre la realització d'un exercici i el començament del següent haurà de transcórrer un termini mínim de quaranta-vuit hores.  
6.3. Identificació dels aspirants. El tribunal podrà requerir en qualsevol moment als aspirants que acrediten la identitat.  
6.4. Exclusió dels aspirants. En qualsevol moment del procés selectiu, si el tribunal s'assabenta que cap dels aspirants no posseeix la totalitat dels requisits exigits per aquesta convocatòria, després de l'audiència prèvia de l'interessat, haurà de proposar-ne l'exclusió a la Conselleria de Cultura, Educació i Ciència i informar-la de les inexactituds o falsedats formulades per l'aspirant en la sol·licitud d'admissió a les proves selectives, perquè tinga els efectes escaients.  
Contra l'exclusió, l'aspirant podrà interposar recurs de reposició davant el Conseller de Cultura, Educació i Ciència en el termini de quinze dies, comptadors a partir de l'endemà de la notificació de l'exclusió.  
6.5. Concurs. En cap cas no serà eliminatori i s'hi valoraran els mèrits que concórreguen en els aspirants, segons el barem de l'annex I d'aquesta convocatòria. El tribunal haurà de fer públic, en el tauler d'anuncis del centre on tinguen lloc les proves, el resultat de la valoració de la fase del concurs, vint-i-quatre hores, almenys, abans de la publicació de les qualificacions del primer exercici de la fase d'oposició.  
Recuperació de la documentació presentada en el concurs. Els opositors podran retirar la documentació presentada en el concurs en el lloc, data i hora que el tribunal haurà fixat prèviament, llevat que hi haja reclamació per part d'algun opositor; en aquest cas, el tribunal podrà retenir-la a l?efecte de comprovació o prova. Si no és retirada en el termini assenyalat, s'entendrà que els opositors en renuncien a la recuperació.   
6.6. Qüestionaris i programes. Els qüestionaris i programes sobre els quals versaran les proves de la fase d'oposició seran els que figuren en l'annex II de l?Ordre de 30 de març de 1985 (BOE del 10 d'abril).  
6.7. Oposició. Es valoraran en aquesta fase els coneixements dels aspirants i constarà dels exercicis eliminatoris següents:  
Primer. Exercici teòric, que constarà de dues parts:  
Primera. Defensa oral de la memòria que sobre l?ensenyament de l'assignatura haurà presentat l?opositor.  
Segona. Exposició oral de dos temes, trets a sort, dels qüestionaris a què es refereix l'apartat 6.6, en un temps màxim d'una hora.  
Al final d'aquest exercici el tribunal exposarà, en el tauler d'anuncis del lloc on se celebre, la relació d'aspirants que passen al segon exercici per haver obtingut un mínim de cinc punts en aquest exercici.  
Segon. Exercici pràctic.  
S'efectuarà com es determina en el Programa de l'assignatura que figura com a annex II de l?Ordre de 30 de març de 1985, esmentada en l'apartat 6.6.  
6.8. Crida. Els aspirants seran convocats per a cada exercici per crida única.  
6.9. Qualificació. La qualificació de la fase de concurs es realitzarà assignant a cada aspirant els punts que, fins a deu, li corresponguen, d'acord amb el barem establert en l'annex I d'aquesta convocatòria.  
Cada exercici eliminatori de l?oposició es valorarà de zero a deu punts. Caldrà obtenir-hi un mínim de cinc punts per a aprovar.  
La puntuació de cada aspirant en els exercicis de la fase d'oposició serà la mitjana aritmètica de les qualificacions de tots els membres assistents en el tribunal. Quan entre les puntuacions atorgades pels membres del tribunal hi haja una diferència de tres o més enters, seran automàticament excloses les qualificacions màxima i mínima, i es traurà la puntuació mitjana entre la resta de qualificacions.  
7. Llista d'aprovats i presentació de documents  
7.1. Finalitzada la fase d'oposició, el tribunal confeccionarà una llista d'aprovats, ordenats de major a menor puntuació, en la qual el nombre d'aprovats no podrà superar el de places convocades.  
Es consideraran nul·les de ple dret les propostes que excedesquen del nombre de places que corresponguen al tribunal, sense perjudici de la possible responsabilitat en què puguen incórrer els membres del tribunal per efectuar propostes fora de la convocatòria.  
El tribunal exposarà al tauler d'anuncis del local on se celebre l?últim exercici de l'oposició la llista d'aprovats, i haurà d'indicar-hi la puntuació obtinguda en la fase de concurs i en cada exercici de l?oposició i la puntuació total que haja servit de base per a establir l?ordre amb el qual consten en la llista.  
En el cas que en confeccionar la llista hi hagués empats s'haurien de resoldre atenent, successivament, els criteris següents:  
- Major puntuació en la fase de concurs.  
- Major edat.  
Els qui superen la fase de concurs-oposició i no puguen ser nomenats funcionaris en pràctiques per no existir places vacants, seran considerats aspirants en expectativa d'ingrés fins que se'n produesquen, sempre que estiguen dins el nombre fixat en la convocatòria. Per contra, els qui superen aquesta fase, però no siguen inclosos en la proposta del tribunal com a aprovats, amb plaga o en expectativa, dins les places convocades, no seran considerats en expectativa d'ingrés ni podran al·legar cap dret, conformement al que estableix l'article 20 del Reial Decret 2223/1984.  
7.2. Tots els opositors aprovats hauran de presentar, en el termini de vint dies naturals comptadors a partir de l?endemà de la publicació de les llistes d'aprovats en el DOGV, davant la Direcció General de Règim Econòmic i de Personal:  
a) Fotocòpia compulsada del títol exigit per a l'ingrés en el cos corresponent o certificat acadèmic que acredite haver realitzat tots els estudis per obtenir-lo.  
b) Declaració jurada o promesa de no haver estat separat mitjançant expedient disciplinari del servei de cap administració pública, ni trobar-se inhabilitat per a l?exercici de funcions públiques segons el model que figura com a annex II d'aquesta convocatòria.  
Excepcions. Els qui tinguen la condició de funcionaris públics de carrera i estiguen en situació de servei actiu, estaran exempts de justificar documentalment les condicions i requisits ja demostrats per a obtenir el nomenament anterior. En aquest cas, hauran de presentar un certificat o full de serveis de l?organisme de què depenen, on consignaran de manera expressa les dades següents:  
a) Indicació del cos a què pertanyen, número de registre personal i que es troben en servei actiu.  
b) Lloc i data de naixement.  
c) Títol acadèmic que posseeixen i data d'expedició.  
d) Nombre i import de triennis, i la data del compliment.  
Si en els certificats no es pot fer constar alguna de les dades indicades en els paràgrafs anteriors d'aquesta base, perquè no es troben en els expedients personals dels interessats, aquests hauran de trametre separadament els documents que les acrediten.  
7.3. Els opositors que superen les fases del concurs i oposició i ja prestaven serveis remunerats en l'administració com a funcionaris de carrera, interins, o com a personal laboral, sense perjudici de la situació administrativa o laboral que, d'acord amb la normativa vigent, els pertoque, hauran d'optar per la percepció de les remuneracions durant la seua condició de funcionaris en pràctiques, d?acord amb el que preveu el Reial Decret 456/1986 de 10 de febrer (BOE del 6 de març).  
7.4. Davant la impossibilitat, degudament justificada, de presentar els documents esmentats en les bases anteriors, es podrà acreditar que es posseeixen les condicions exigides en la convocatòria per qualsevol mitjà de prova admissible segons dret.  
7.5. Els qui dins el termini assenyalat, tret dels casos de força major, no presenten la documentació o de l?examen d'aquesta es dedueix que hi manca algun dels requisits indicats en la base 2, no podran ser nomenats funcionaris en pràctiques i quedaran anul·lades les seues actuacions, sense perjudici de la responsabilitat en què haguessen incorregut per falsedat en la sol·licitud inicial.  
7.6. La Conselleria de Cultura, Educació i Ciència nomenarà els funcionaris en pràctiques en el cas de catedràtics de música i arts escèniques.  
Els opositors aprovats queden obligats a incorporar-se a les destinacions que els adjudique la Direcció General de Règim Econòmic i de Personal per a la realització del període de pràctiques. En el cas de no incorporar-se a aquestes destinacions en el termini de cinc dies a partir que els siguen comunicades, s'entendrà que renuncien al concurs-oposició.  
7.7. Les destinacions que se'ls adjudiquen tindran caràcter provisional. Tots els opositors queden obligats a participar en els concursos següents de provisió que siguen convocats fins que obtinguen una destinació definitiva dins l?àmbit de gestió directa de la Conselleria de Cultura, Educació i Ciència.  
8. Fase de practiques  
8.1. Les pràctiques tindran com a objecte la valoració de les aptituds didàctiques dels aspirants que hagen aprovat la fase d'oposició. Es duran a terme en les destinacions provisionals que els hagen pertocat i hi exerciran la funció docent amb plena validesa acadèmica. La seua duració no podrà excedir els sis mesos.  
8.2. Seran dispensats de l'avaluació de la fase de pràctiques els qui hauran prestat serveis docents com a funcionaris en centres públics d'ensenyament mitjans, artístics i idiomes, sempre que el nomenament o contracte haja estat expedit per aquesta Conselleria de Cultura, Educació i Ciència, el Ministeri d'Educació i Ciència o òrgans competents de la resta de les comunitats autònomes convocants, amb assignació de número de registre de personal, i que, la durada d'aquests serveis siga igual o superior a l?exigida com a període de pràctiques.  
8.3. Les pràctiques es qualificaran amb «apte» o «no apte» i amb aquesta finalitat es designarà una comissió qualificadora.  
La composició de la comissió qualificadora, i també la durada precisa de la fase de pràctiques es determinarà en la resolució de la Direcció General de Règim Econòmic i de Personal reguladora d'aquesta fase.  
8.4. Segons el que estableix l'article 22 del Reial Decret 2223/1984, de 19 de desembre, els aspirants que no superen el període de pràctiques perdran tots els drets de ser nomenats funcionaris de carrera.  
8.5. Des del moment del nomenament de funcionaris en pràctiques fins al nomenament com a funcionaris de carrera, el règim jurídico-administratiu dels opositors serà el de funcionaris en pràctiques, sempre que es troben exercint un lloc docent.  
9. Nomenament de funcionaris de carrera  
Conclosa la fase de pràctiques, el Ministeri d'Educació i Ciència nomenarà els interessats funcionaris de carrera del cos de catedràtics de, música i arts escèniques, amb efectes des de la data de la presa de possessió. Els nomenats seran inclosos en la relació del cos esmentat en l'ordre que estableix l'article 27 de la Llei de Funcionaris Civils de l'Estat.  
10. Base final  
Aquesta convocatòria, les bases corresponents i tots els actes administratius que se'n deriven, i de l'actuació del tribunal podran ser impugnats pels interessats en els casos i en la forma que estableix la Llei de Procediment Administratiu i la Llei Reguladora de fa Jurisdicció Contenciosa Administrativa.  
Igualment, l'administració podrà, si s'escau, procedir a la revisió de les resolucions del tribunal, segons el que preveu la Llei de Procediment Administratiu.  
Aquesta ordre entrarà en vigor l?endemà de la publicació en el Diari Oficial de la Generalitat Valenciana i en el Butlletí Oficial de l?Estat.  
València, 23 de gener de 1992.  
El Conseller de Cultura, Educació i Ciència,   
ANDREU LOPEZ BLASCO  
ANNEX I  
Barem  
Apartats Punts Documents justificatius  
   
1 Serveis docents prestats:  
 1. 1 Per cada any complet de serveis 0,50 Fotocòpia compulsada del títol adminis-  
prestats com a funcionari, interí o tratiu, o del nomenament o contracte, i   
contractat de conservatoris de Música, expedit pel secretari del centre correspo-  
Escola d'Art Dramàtic i Dansa i Escola nent amb el vist-i-plau del director del   
Superior de Cant, amb nomenament centre, on constarà l'assignatura i duració  
expedit pel Ministeri d'Educació i Ciència real dels serveis i el número de registre   
o les corresponents comunitats autònomes. de personal.  
Per aquest apartat en cap cas no podran, obtenir-se més de tres (3) punts.  
A l'efecte d'aquest apartat es considerarà com a curs complet sis mesos.  
No podran acumular-se les puntuacions si els serveis es prestaren simultàniament en més d'un centre.  
Es tindran en compte únicament els serveis prestats en l'assignatura objecte d'aquest concurs-oposició.  
2 Mèrits docents:  
 2.1 Per publicacions de caràcter científic - Els exemplars corresponents.  
i tècnic o pedagògic relacionades amb   
l'assignatura objecte de concurs-oposició.  
 2.2 Per publicacions directament - Els exemplars corresponents.  
relacionades amb l'organització escolar.  
Es podran assignar també per aquests conceptes un màxim de quatre (4) punts.  
Una. mateixa publicació no podrà puntuar-se per més d'un d'aquests apartats.  
3 Mèrits acadèmics:  
 3.1 Per premi extraordinari en la 0,50 Certificat acadèmic o fotocòpia   
titulació al·legada per ingrés en el cos. compulsada del títol al·legat on conste la  
 qualificació.  
 3.2 Pel grau de llicenciatura amb 0,50 Certificat acadèmic o fotocòpia   
qualificació d'excel·lent. compulsada del títol de llicenciat on   
 conste l'esmentada qualificació.  
 3.3 Per cada títol superior de 0,50 Certificat acadèmic o fotocòpia   
conservatori o llicenciat distint de compulsada del títol requerit per a  
l'al·legat per a ingrés en el cos. l'ingrés en el cos, i dels que al·legue com  
 a mèrits.  
 3.4 Per cada títol superior de 0,20 Certificat acadèmic o fotocòpia   
conservatori o universitari, expedit pel compulsada del títol requerit per a   
mateix conservatori o facultat en distinta l'ingrés en el cos, i dels que al·legue com  
especialitat o branca. a mèrits.  
 3.5 Pel grau de doctor en la titulació 0,50 Certificat acadèmic o fotocòpia   
al·legada per a ingrés en el cos. compulsada del títol de doctor.  
 3.6 Per premi extraordinari en el 0,50 Certificat acadèmic o fotocòpia  
doctorat de la titulació al·legada per a compulsada del títol de doctor on conste  
ingrés en el cos. l'esmentada qualificació.  
 3.7 Per cada premi extraordinari en 0,20 Certificat acadèmic o fotocòpia   
altres títols de conservatori doctorats o compulsada del títol requerit per a ingrés  
títols de llicenciat, enginyer o arquitecte. en el cos i dels que al·legue com a mèrits,  
 on consten les esmentades qualificacions.  
Per aquests apartats, en cap cas no podran obtenir-se més de tres punts. Quan es tracte de títols només seran vàlids els expedits per centres oficials espanyols. En cap cas no es tindran en compte les titulacions de llicenciats en Teologia.  
ANNEX II  
 , amb domicili a ,  
i document nacional d'identitat número ,declare  
sota jurament, o promet, a l'efecte de ser nomenat funcionari del cos ,que no he  
estat separat del servei de cap administració pública i que no cm trobe inhabilitat  
per a l'exercici de funcions públiques.